Държавен вестник, бр. 52, 2014 г., стр. 31

БРОЙ  52	
Д Ъ Р Ж А В Е Н  В Е С Т Н И К 	
СТР.  31  
РЕШЕНИЕ № 254 
от 28 април 2014 г.
В Направление „Архитектура и градоустрой-
ство“ на Столичната община е постъпило заяв-
ление вх. № ГР-94-В-22/2012 от 27.04.2012 г. от 
Василена Паулинова Станчова и Здравко Атанасов 
Атанасов с искане за разрешаване изработване 
на проект за подробен устройствен план – план 
за регулация и план за застрояване на позем-
лен имот с идентификатор № 02659.2293.228 по 
кадастралната карта и кадастралните регистри 
(КККР) и образуване на УПИ ХХ-228, кв. 2, м. 
Сп. Иваняне – в.з. Бели брег, район „Банкя“.
Към заявлението е приложена скица с предложе-
ние за изменението, скица № 15834 от 16.03.2012 г. 
за имот с идентификатор № 02659.2293.228, из-
дадена от Службата по геодезия, картография и 
кадастър (СГКК), копие на нотариален акт № 14, 
том I, рег. № 742, дело № 12 от 11.03.2011 г., зада-
ние, отговарящо на изискванията на чл. 125 ЗУТ.
С писмо изх. № ГР-94-В-22/2012 от 9.05.2012 г. 
на началник-отдел „Подробни устройствени пла-
нове“ на НАГ – СО, до заявителите е указано 
да се представи комбинирана скица за пълна 
и частична идентичност по чл. 16, ал. 3 ЗКИР.
С писмо с вх. № ГР-94-В-22 от 13.11.2012 г. от 
Василена Паулинова Станчова и Здравко Атана-
сов Атанасов е внесена комбинирана скица по 
чл. 16, ал. 3 ЗКИР.
Искането е разгледано от отделите в НАГ – СО, 
и на заседания на Общинския експертен съвет по 
устройство на територията (ОЕСУТ) с решение по 
протокол № ЕС-Г-26 от 2.04.2013 г., т. 19, е прието.
Със Заповед № РД-09-50-311 от 14.05.2013 г. 
на главния архитект на Столичната община е 
разрешено изработване на подробен устрой-
ствен план за поземлен имот с идентификатор 
№ 02659.2293.228 по КККР на район „Банкя“, кв. 
2, м. Сп. Иваняне – в.з. Бели брег.
С писмо изх. № ГР-94-В-22/2012 от 16.05.2013 г. 
на началник-отдел „Подробни устройствени пла-
нове“ на НАГ – СО, до кмета на район „Банкя“ 
издадената заповед е изпратена за сведение.
Със заявление вх. № ГР-94-В-22/2012 от 
18.06.2013 г. от Василена Паулинова Станчова в 
НАГ са внесени проект за подробен устройствен 
план – план за регулация и план за застрояване 
за ПИ № 02659.2293.228 по КККР и образуване 
на УПИ ХХ-228, изменение на улична регулация 
между о.т. 11б – о.т. 11д.
Със заявление вх. № ГР-94-В-22/2012 от 
17.07.2013 г. от Здравко Атанасов Атанасов са внесе-
ни следните писмени доказателства: съгласувания 
на проекта за ПРЗ с „ЧЕЗ Разпределение“ – АД, под 
№ 121 от 2.07.2013 г., със „Софийска вода“ – АД, с 
№ ТУ-1953 от 3.06.2013 г., справка за картотекирана 
растителност геодезическо заснемане, заверена от 
дирекция „Зелена система“ на Столичната община 
под № ЗС-94-В-23 от 6.06.2013 г.
С писмо изх. № ГР-94-В-22/2012 от 19.06.2013 г. 
на началник-отдел „Подробни устройствени плано-
ве“ до кмета на район „Банкя“ проектът за ИПРЗ е 
изпратен за съобщаване на заинтересованите лица.
С писмо изх. № АГ-6602-71 от 21.08.2013 г. 
кметът на район „Банкя“ с приложен разписен 
лист удостоверява, че проектът е съобщен на 
всички заинтересовани лица.
Със заявление вх. № ГР-94-В-22/2012 от 
17.07.2013 г. от Здравко Атанасов Атанасов е внесе-
но писмо изх. № 94-00-7448 от 2013 г. на директора 
на Регионалната инспекция по околна среда и 
водите (РИОСВ), с което се изразява становище, 
че не е необходимо провеждане на процедури по 
реда на глава втора от наредбата за ОС.
С решение по т. 22 на протокол № ЕС-Г-90 от 
26.11.2013 г. на ОЕСУТ проектът за план за регула-
ция и план за застрояване за ПИ № 02659.2293.228 
по КККР и образуване на УПИ ХХ-228, изменение 
на улична регулация между о.т. 11б – о.т. 11д, кв. 
2, м. Сп. Иваняне – в.з. Бели брег, е приет със 
становище да се изпрати по компетентност на 
Столичния общински съвет.
При така изложената фактическа обстановка 
от правна страна се установява следното:
Искането за разрешаване изработването на 
ПУП е направено от заинтересовано лице по 
смисъла на чл. 124а, ал. 5 във връзка с чл. 131, 
ал. 1 и ал. 2, т. 1 ЗУТ като собственици на ПИ с 
идентификатор № 02659.2293.228, което се устано-
вява от приложените документи за собственост.
С горното е спазена разпоредбата на чл. 124а, 
ал. 5 ЗУТ. С ПРЗ се предвижда създаване на 
нов УПИ ХХ-228 за имот с идентификатор 
№ 02659.2293.228. С плана е спазен чл. 17, ал. 1 
ЗУТ, като вътрешните регулационни линии 
на УПИ ХХ-228 съвпадат с имотните на ПИ 
№ 02659.2293.228.
Лицето (изходът) към улица на УПИ ХХ-228 е 
по действащата улична регулация, одобрена със 
Заповед № 2705 от 29.12.1967 г. С оглед на при-
веждане на плана за регулация в съответствие с 
чл. 80, ал. 5, т. 1 ЗУТ се предвижда изменение на 
улична регулация между о.т. 11б – о.т. 11д с цел 
създаване на тротоар с ширина 1,5 м.
Предвид горното е налице чл. 134, ал. 1, т. 1 
във връзка с ал. 2 ЗУТ за изменение на уличната 
регулация.
С плана за застрояване на УПИ ХХ-228 се 
предвижда изграждане на три свободно стоящи 
двуетажни сгради. С ПЗ е спазен чл. 26, ал. 1, 
т. 3 ЗУТ, като външната линия на застрояване е 
котирана на минимум 3 м от уличната регула-
ционна линия.
По действащия ОУП на СО имотът попада 
в устройствена зона „Жилищна зона с малко­
етажно застрояване с допълнителни, специфични 
изисквания“ (Жм2). Предвиденото застрояване 
на жилищна сграда е допустимо в тази устрой-
ствена зона съгласно приложението към чл. 3, 
ал. 2 ЗУЗСО.
Предвид горното, проектът не противоречи 
на ОУП на СО, с което е спазено изискването 
на чл. 103, ал. 4 и чл. 104, ал. 1 ЗУТ.
Проектът е изработен върху кадастрална карта, 
с което е спазен чл. 115, ал. 1 и 2 ЗУТ.
Спазени са административнопроизводствените 
правила при издаване на акта. Проектът е съоб-
щен на заинтересованите лица по предвидения 
в закона ред. Извършено е изискуемото съгла-
суване на плана за регулация и застрояване с 
администрации, със специализираните контролни 
органи и експлоатационни дружества. Проектът 
на подробния устройствен план е разгледан и 
приет от ОЕСУТ.